
Suinteresuotiems tiekėjams	                                                                       2026-07-15				
(CVP IS priemonėmis)


DĖL PIRKIMO SĄLYGŲ PAAIŠKINIMO/PATIKSLINIMO 

[bookmark: _Hlk148538091]AB „Miesto gijos“ (toliau - Perkantysis subjektas) skelbiamų derybų būdu vykdo supaprastintą pirkimą „Elektros generatoriai“, CVP IS pirkimo ID 8686964 (toliau tekste – Pirkimas).

Perkantysis subjektas Centrinėje viešųjų pirkimų informacinėje sistemoje (CVP IS) susirašinėjimo priemonėmis 2026 m. gegužės 8 d. gavo tiekėjo prašymą  paaiškinti/patikslinti Pirkimo sąlygas. 
Perkantysis subjektas, vadovaudamasis Pirkimo Bendrųjų sąlygų 3.1. punktu „Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į Perkantįjį subjektą.“, atsako į  pateiktus klausimus:
	Eil.Nr
	Tiekėjų užduoti klausimai/prašymai*
	Perkančiojo subjekto atsakymas

	[bookmark: _Hlk148361716]1. 
	1. Ar elektros generatorius turi būti sumontuotas ant priekabos ir užregistruotas kaip vienas junginys Regitroje, ar prekės tiekiamos kaip atskiros prekės? Jeigu kaip vienas junginys, tuomet būtinai turi būti stage V pagal Lietuvos transporto saugos administraciją, o jeigu kaip atskiros prekės, tuomet praeinant technikinę patikrą, generatorius turės būti nuimamas kaskart nuo priekabos ir montuojamas laikinomis priemonėmis.
	Informuojame, kad elektros generatorius turi būti sumontuotas ant priekabos, kad būtų užtikrintas jo patogus transportavimas tarp Perkančiojo subjekto eksploatuojamų objektų.
Perkantysis subjektas nekelia reikalavimo generatorių ir priekabą registruoti kaip vieną junginį ar vieną transporto priemonę. Tiekėjo siūlomas techninis sprendimas turi atitikti galiojančių teisės aktų reikalavimus.
Jeigu elektros generatorius tiekiamas sumontuotas ant savo važiuoklės arba priekabos, skirtais judėti viešaisiais keliais, siūlomas komplektas turi atitikti dalyvavimui viešajame eisme taikomus reikalavimus.


	2.
	Techninėje specifikacijoje nurodytas reikalavimas, kad transporto priemonė, skirta generatoriui transportuoti, turi atitikti Euro VI emisijų standartą taškams gauti. Ar teisingai suprantame, kad šis reikalavimas taikomas tik generatorių vežančiai transporto priemonei (vilkikui), o ne pačiam generatoriui? Prašome patikslinti dėl generatoriaus variklio tipo. Pagal 2016 m. rugsėjo 14 d. Europos Parlamento ir Tarybos reglamentą (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis, jeigu generatorius yra sumontuotas ant priekabos, jo dyzelinio variklio kategorija turi būti ne žemesnė nei "stage V". Prašau patikslinkite kokios kategorijos generatoriaus variklis turi būti pasiūlytas? Jeigu Perkančioji organizacija numato reikalavimus generatoriaus variklio emisijoms, prašome juos aiškiai įtraukti į techninę specifikaciją, nurodant konkretų standartą (pvz., Stage V), kad visi tiekėjai vienodai suprastų keliamus reikalavimus ir galėtų pateikti palyginamus pasiūlymus.
	Informuojame, kad techninėje specifikacijoje numatytas Euro VI reikalavimas taikomas transporto priemonei, naudojamai elektros generatoriaus transportavimui (vilkikui / tempiančiajai transporto priemonei), o ne pačiam elektros generatoriui. Transporto priemonei, su kuria bus pristatomas generatorius, bus skiriami balai. Balų skyrimo tvarka nurodyta Pirkimo specialiųjų sąlygų 8 priede „Pasiūlymų ekonominio naudingumo vertinimo metodika“).  
Pažymime, kad techninėje specifikacijoje nėra nustatyta konkretaus elektros generatoriaus variklio emisijų standarto reikalavimo (įskaitant Stage V), todėl tiekėjai gali siūlyti elektros generatorius su skirtingų emisijų kategorijų varikliais, jeigu siūlomas sprendimas atitinka visus jam taikomus teisės aktų reikalavimus ir techninės specifikacijos reikalavimus.




* Tiekėjo klausimų tekstas neredaguotas


Vadovaujantis Pirkimo Bendrųjų sąlygų 3.4. punktu, bet kuris pirkimo dokumentų paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas. 

